Zápisnica č. 5

zo zasadnutia  Komisie školstva, kultúry a športu Miestneho zastupiteľstva mestskej časti Bratislava-Ružinov zo dňa 20. 5.  2019

Prítomní: Ing. Marcela Kulifajová, PaedDr. Mária Barancová, Ing. František Bolgáč,       
                p. Nikolaj Gečevský, Mgr. Boris Čechvala JUDr. Matúš Méheš, 
                
Neprítomní: Mgr. Jozef Matúšek - ospr.,  p. Silvia Pilková – ospr.
                          
PROGRAM:   

1. Otvorenie, privítanie členov komisie
 2. Športové areály základných škôl, ďalšia činnosť RŠK v športových areáloch 
 3. Materská škola, Bancíkovej 2 – informácia o technickom stave budovy
 4. Automaty na mlieko v ZŠ – doplnenie údajov
 5. Návrh stanoviska miestneho zastupiteľstva mestskej časti Bratislava-Ružinov
     k návrhom dodatku Štatútu hlavného  mesta Slovenskej republiky Bratislavy 
     v súvislosti s prijímaním jednotnej celomestskej parkovacej politiky.
 6. Oceňovanie občanov - návrh ocenených
 7. Deti so ŠVVP v MŠ
 8. Deti so ŠVVP v ZŠ
 9. Rôzne
10.  Záver

K bodu 1:

Prítomných privítala a pracovné stretnutie otvorila Ing. Marcela Kulifajová, predsedníčka komisie. Členovia súhlasili s jednotlivými bodmi programu i so zámenou poradia 2.a 3. bodu.

K bodu 2:

           Riaditeľka MŠ priblížila technický stav budovy. Opísala rozpadnutý roh budovy pod strechou v 7. triede. Fasádu budovy znehodnocujú maľby grafitov, pri zatepľovaní budovy by bolo vhodné  prednú stranu budovy vymaľovať špeciálnym náterom proti grafitom. Riaditeľka MŠ priblížila technický stav budovy. Opísala odpadnutú fasádu na rohu budovy pod strechou v 7. triede. Fasádu budovy znehodnocujú i maľby grafitov, pri zatepľovaní budovy by bolo vhodné  prednú stranu budovy vymaľovať špeciálnym náterom proti grafitom.  JUDr. Méheš navrhol naceniť izolačný náter spomínaného rohu budovy Pre deti je nebezpečný rozbitý chodník a poškodený asfaltový povrch. 
            JUDr. Méheš informoval, že havarijný stav rozvodov v budove sa rieši, v čase letných prázdnin sa plánuje komplexná rekonštrukcia. Ing. Čupková nemá informácie, že by sa v danej veci pokročilo a že v rozpočte sú schválené finančné prostriedky na projektovú dokumentáciu a stavebné práce komplexnej výmeny rozvodov aj v budovách iných MŠ.
.             Ing. Kulifajová požiadala o vypracovanie plánu zatepľovania materských škôl. Ing. Čupková reagovala, že návrh postupnosti zatepľovania bude závisieť od technického stavu fasády jednotlivých budov. 
             Podľa vyjadrenia riaditeľky oprava fasády budovy doteraz nebola zaradená do plánu opráv. 
             O daných problémoch je referát prevádzky a údržby škôl informovaný, žiadosti o finančné prostriedky na opravy od p. riaditeľky eviduje a pozná technický stav budovy. 
             Riaditeľka MŠ komisii dodá na júnové zasadnutie protokol o prevzatí opráv kanalizácie.

Hlasovanie:   Prítomní:  6
          	                         Za:  6

 K bodu 3:

Ing. Lenár, riaditeľ RŠK, p. o. sa opätovne vyjadril k jednotlivým revitalizovaným športovým areálom základných škôl. Spolupráca v tejto oblasti je zakotvená v rámcovej zmluve o spolupráci pri údržbe a prevádzkovaní športového areálu uzatvorenej medzi RŠK a ZŠ. Máme ich celkovo 5. RŠK pravidelne vykonáva kontroly areálov, z čoho sú i zápisy.
  Navrhol venovať pozornosť zničenému  oploteniu areálov nainštalovaním 3d plotov. Nakoľko areály slúžia i verejnosti, sú devastované osobami s nešportovými záujmami. Najväčšie problémy sú s areálom na Vrútockej ulici. Komisia navrhla vandalizmus v športových areáloch riešiť v spolupráci s mestskou políciou. PaedDr Barancová sa podujala v predmetom osloviť náčelníka mestskej polície - p. Tuleja. 
Riaditeľ odporúča presne zadefinovať vzťahy k majetku – ZŠ, RŠK, p. o.,  MČ. Ďalej navrhuje, aby náklady na opravy a údržbu areálov znášali ZŠ ako právne subjekty...
JUDr. Méheš upozornil Ing. Lenára na nekompletnosť vyžiadaného materiálu a požiadal o jeho doplnenie v súlade s požiadavkami komisie na aprílovom stretnutí a jeho predloženie na nasledujúcom zasadnutí komisie. ( vypracovať metodiku ďalšej činnosti RŠK v športových areáloch ZŠ, kde by bol presne stanovený obsah kontroly technickej úrovne areálu, zabezpečenie hygienických potrieb pre občanov, zaistenie bezpečnosti areálu, vyčlenený počet potrebných zamestnancov, rozpísanie potrieb zo strany RŠK vrátane navýšenia finančných  prostriedkov na  zabezpečenie vyššie uvedeného...Prehľadné informácie vyšpecifikovať na podmienky a potreby jednotlivých ZŠ, kde už prebehla revitalizácia športových areálov. Uvedené by sa postupne uskutočňovalo na všetkých ZŠ v našej zriaďovateľskej pôsobnosti.  
              JUDr. Méheš navrhol, aby pod správu a údržbu RŠK spadali aj k ZŠ priľahlé detské ihriská. Realizovanie návrhu nie je v kompetencii RŠK.
              Požiadal  tajomníčku komisie na budúce stretnutie predložiť uzatvorené zmluvy o spolupráci medzi základnými školami a RŠK.

Hlasovanie:   Prítomní:  6
          	                          Za:  6

K bodu 4:

          Ing. Kulifajová prítomných oboznámila s informáciami, ktoré získala priamo z RAJO, a. s.  ohľadom používania predajných automatov na mlieko v ZŠ. 
          Ing. Čupková predložila informácie týkajúce sa uzatvorených  zmlúv, ktoré komisia žiadala doplniť na poslednom stretnutí.
            Na základe zistených skutočností komisia súhlasí s ponechaním umiestňovania mliečnych automatov v školách na rozhodnutí ich riaditeľov.

Hlasovanie:   Prítomní:  6
          	                          Za:  6

 K bodu 5:

S predmetným materiálom prítomných oboznámila Mgr. Szőkeová. Informovala, že hlavné mesto plánuje zaviesť jednotnú celomestskú parkovaciu politiku. K tomu je potrebné prijať VZN hlavného mesta SR Bratislava (bolo vydané uznesenie MZ MČ Bratislava-Ružinov č. 34/III/2019) a schválenie dodatku Štatútu hlavného mesta SR Bratislavy. 
Vyjadrenie k vyššie uvedenému bolo delegované na komisiu dopravy.  MČ Bratislava-Ružinov súhlasí s navrhovaným znením dodatkov štatútu. Do uznesenia boli zapracované i pripomienky, požiadavky na primátora zo strany MČ Bratislava-Ružinov, o ktorých Mgr. Szőkeová podrobnejšie členov komisie informovala.
             
Komisia školstva, kultúry a športu  po prerokovaní  predložený materiál „Návrh stanoviska miestneho zastupiteľstva mestskej časti Bratislava-Ružinov  k návrhom dodatku Štatútu hlavného  mesta Slovenskej republiky Bratislavy v súvislosti s prijímaním jednotnej celomestskej parkovacej politiky.“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  6
          	                         Za:  6

          Zároveň komisia školstva, kultúry a športu navrhuje v rámci pripomienok otvoriť 
na zasadnutí MZ diskusiu a prehodnotiť výšku poplatkov platiteľa za 2. a ďalšie vozidlo.       

Hlasovanie:   Prítomní:  6
          	                         Za:  4

K bodu 6:

           Členovia komisie sa oboznámili s  navrhnutými nomináciami na oceňovanie občanov starostom MČ. Starostlivo každý návrh posúdili a vyhodnotili. Napokon sa rozhodli na oceňovanie navrhnúť nasledujúcich nominovaných – p. Alfréda Wetzlera, Doc. PhDr. Antona Gajdoša, Dr.Sc. a  PhDr. Evu Gajdošovú, PhD.
  Hlasovanie:   Prítomní:  6                                     
                                        Za:  6

K bodu 7:

          Prítomní sa oboznámili so zosumarizovaným dotazníkom, ktorý sa týka problematiky umiestnenia detí so špeciálnymi výchovno-vzdelávacími potrebami v materskej škole, potreby  prítomnosti asistenta učiteľa pre tieto deti.....K podrobnejšej analýze výsledkov dotazníka sa komisia vráti na nasledujúcom sedení.

         Hlasovanie:   Prítomní:  6
          	                               Za:  6

      K bodu 8:
      
           Ing. Kulifajová požiadala, aby vyššie spomínaný dotazník bol zaslaný i základným školám.

            Hlasovanie:   Prítomní:  6
          	                                    Za: 6

K bodu 9:           

            Komisia opätovne riešila svoje rokovania (verejné/neverejné) a stanovila, že jej rokovania sú verejné. Záujem o účasť na určitom bode komisie občan oznámi tajomníčke komisie. Členovia komisie následne rozhodnú o účasti/neúčasti občana na komisii. Uvedené nie je podchytené v rokovacom poriadku komisie. 

   Hlasovanie:   Prítomní:  6
          	                             Za:  6

K bodu 11:

Pracovné stretnutie ukončila Ing. Kulifajová. Konalo sa v čase 14.30 – 18:20 hod. 

                                                                                                Ing. Marcela Kulifajová v. r.
                                                                                                  predsedníčka komisie

V Bratislave   22. 5.  2019
Zapísala: Mgr. J. Lukáčová v. r.